wickkiey/tamil-wikipedia-chunked huggingface dataset:
# ஹேமந்த் சோரன்

## மீண்டும் பதவியில்

உயர் நீதிமன்ற தீர்ப்பின்படி, 2 பிப்ரவரி 2024 அன்று முதலமைச்சர் பதவியிலிருந்து விலகிய சோரன், உச்ச நீதிமன்ற தீர்ப்பின்படி 4 சூலை 2024 அன்று மீண்டும் முதலமைச்சராக பதவியேற்றார்.
# ஹேமந்த் சோரன்

## இதனையும் காண்க

- ஜார்கண்ட் முதலமைச்சர்கள் பட்டியல்
# விக்கிப்பீடியா:100விக்கிநாட்கள்/பிரயாணி/1st round articles

1. செராக்சிலோன் சசைமே
1. சைபோபோனிக்ஸ் நியூசெல்
1. அக்ரோபோகன் புல்லாட்டஸ்
1. ஆம்பிடெக்னா இஸ்த்மிகா
1. அந்தூரியம் சூப்பர்பம்
1. டிக்சோனியா ஆர்போரெசென்ஸ்
1. யூபோர்பியா சோகோட்ரானா
1. யூசினியா சிங்கம்பட்டியானா
1. யூபோர்பியா அப்தெல்குரி
1. யூசீனியா ரோக்ஸ்பர்கி
1. ஏசுக்குலசு இண்டிகா
1. எட்ச்வொர்தியா கார்த்னெரி
1. மலாக்ஸிஸ் டிஸ்காலர்
1. செர்போகாலோன் லாட்டிசிமம்
1. பெகோனியா ஐனேசியா
1. பிரிகாமியா ராக்கி
1. அரலியா ரெக்சு
1. பொமரியா கோனியோகலோன்
1. பிரைமேலா டுடெசோனா
1. அலோகாசியா சினுவாட்டா
1. அலோகாசியா சான்தெரியனா
1. லாதிரசு பெலினென்சிசு
1. வாடிகா லான்சியேபோலியா
1. எலேயோகார்பசு பிளாசுகோய்
1. எலியோகார்பசு வெனுசுடசு
1. இல்லை
1. இல்லை
1. லித்தோகார்பசு ஃபார்மோசனசு, காயியா ஸ்டைலோசா, கார்சீனியா இம்பெர்தி
1. மதுகா போர்டில்லோனி
1. மதுகா டிப்ளோசுதெமோன்
# சைமன் கின்பெர்க்கு

**சைமன் டேவிட் கின்பெர்க்கு** (பிறப்பு: 2 ஆகத்து 1973) என்பவர் பிரித்தானியாவில் பிறந்த அமெரிக்க நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார்.  
இவர் 20ஆம் சென்சுரி பாக்ஸ் திரைப்பட உரிமையில் எக்ஸ்-மென் போன்ற பல படங்களை எழுதியுள்ளார் அல்லது தயாரித்துள்ளார், மேலும் மிஸ்டர் & மிசஸ் சிமித் மற்றும ஷெர்லாக் ஹோம்ஸ் போன்ற படங்களுக்கும் திரைக்கதை எழுதியுள்ளார். இவர் சிண்டரெல்லா மற்றும் த மார்சன் உள்ளிட்ட பிற படங்களில் தயாரிப்பாளராக பணியாற்றியுள்ளார், அத்துடன் சிறந்த திரைப்படத்திற்கான அகாதமி விருதுக்கு பரிந்துரைக்கப்பட்டது. இவர் 2019 ஆம் ஆண்டு வெளியான எக்ஸ்-மென் திரைப்படமான எக்ஸ்-மென்: டார்க் பீனிக்ஸ் மூலம் இயக்குநராக அறிமுகமானார்.
# சைமன் கின்பெர்க்கு

## ஆரம்ப கால வாழ்க்கை

இவர் 2 ஆகத்து 1973 ஆம் ஆண்டு, இங்கிலாந்தின் இலண்டனில் உள்ள ஹேமர்ஸ்மித்தில் அமெரிக்க பெற்றோரான மோனிகா மெனெல் கின்பெர்க் மற்றும் நியூயார்க் நகரில் பிறந்த எழுத்தாளர் மற்றும் தயாரிப்பாளரான ஜூட் கின்பெர்க் ஆகியோருக்கு மகனாகப் பிறந்தார். ஆறு வயதிலிருந்து, இவர் கலிபோர்னியாவின் லாஸ் ஏஞ்சல்ஸில் வளர்ந்தார். இவர் யூதர் ஆவார்.
# சீனப் புல்குருவி

**சீனப் புல்குருவி** (*Chinese grassbird*)(*கிராமினிகோலா இசுட்ரைடசு*) என்பது பெல்லோர்னிடே குடும்பத்தில் உள்ள ஒரு பறவை சிற்றினமாகும். இது முன்னர் பழைய உலக கதிர்க்குருவி குடும்பமான சில்விடே மற்றும் தவிட்டுக்குருவி குடும்பமான திமாலிடேவில் வைக்கப்பட்டது.
# சீனப் புல்குருவி

## பரவலும் வாழிடமும்

இது தென்கிழக்கு சீனா, வங்காளதேசம், தென்கிழக்கு மியான்மர், கம்போடியா, வடகிழக்கு வியட்நாம் மற்றும் ஆய்னான் தீவு ஆகியவற்றின் தாழ் நிலங்களில் உள்ள நன்னீர் சதுப்புநிலங்கள் அல்லது ஆறுகளின் கரையோரங்களில் உயரமாக வளரும் தாவரங்களில் காணப்படுகிறது. இது வாழ்விட இழப்பால் அச்சுறுத்தப்படுகிறது.
# கிராமினிகோலா

***கிராமினிகோலா*** என்பது பெல்லோர்னிடே குடும்பத்தில் உள்ள குருவி சிற்றினமாகும்.
# கிராமினிகோலா

## சிற்றினங்கள்

இந்தப் பேரினமானது பின்வரும் சிற்றினங்களைக் கொண்டுள்ளது.
| இந்திய புல் பறவை | *கிராமினிகோலா பெங்காலென்சிஸ்* | வங்களாதேசம், வட இந்தியா, பூட்டான் மற்றும் நேபாளம் |
| --- | --- | --- |
| சீன புல் பறவை | *கிராமினிகோலா இசுட்ரைடசு* | தென்கிழக்கு சீனா, வங்களாதேசம், தென்கிழக்கு மியான்மர், தென்-மத்திய தாய்லாந்து, கம்போடியா, வடகிழக்கு வியட்நாம் மற்றும் ஆய்னன் தீவு |
# பூந்தமல்லி புறவழிச்சாலை மெற்றோ

**பூந்தமல்லி புறவழிச்சாலை மெற்றோ** (*Poonamallee Bypass metro station*) என்பதுசென்னை மெட்ரோவின் ஆரஞ்சு பாதையில் உள்ள ஒரு மெற்றோ நிலையம் ஆகும். இது சென்னை மெற்றோ, பூந்தமல்லி புறவழிச்சாலை கலங்கரைவிளக்கம் நீட்டிப்பின் பாதை IV-ல் உள்ள 30 தொடருந்து நிலையங்களில் ஒன்றாகவும், 18 உயர்த்தப்பட்ட நிலையங்களில் ஒன்றாகவும் இந்த நிலையம் உள்ளது. இந்த நிலையம் பூந்தமல்லியின் சுற்றுப்புறங்களில் சேவை செய்கிறது.
# பூந்தமல்லி புறவழிச்சாலை மெற்றோ

## வரலாறு

இந்நிலையத்தின் கட்டுமானம் 2021-ல் தொடங்கியது. இந்த கட்டுமானத்திற்கு ஆசிய உள்கட்டமைப்பு முதலீட்டு வங்கி நிதியளிக்கிறது.
# பூந்தமல்லி புறவழிச்சாலை மெற்றோ

## பணிமனை

பூந்தமல்லி புறவழிச்சாலை மெற்றோ நிலையத்தில் ஒரு பணிமனை இடம்பெறும். இது சென்னை மெற்றோவின் ஐந்து பணிமனைகளுள் ஒன்றாக இருக்கும். அடிச்சுமை ஏற்று, நிலைப்படுத்தச்செய்யக்கூடிய பாதையினை அமைப்பதற்குக் கூடுதல் 800 முதல் 900 மில்லியன் வரை செலவாகும் என்பதால், மூலதனச் செலவைச் சேமிப்பதற்காக இந்த நிலையம் நிலைப்படுத்தச்செய்யக்கூடிய பாதைகளைக் கொண்டிருக்கும்.
| **L1** | இடைமாடி | கட்டணக் கட்டுப்பாடு, நிலைய முகவர், மெற்றோ அட்டை விற்பனை இயந்திரங்கள், குறுக்குவழி |
| --- | --- | --- |
| **L2** | <small></small> |  |
| <span>**தளம் 1**  
</span><span>**தெற்கு நோக்கி**</span> | நோக்கி → பரந்தூர் விமான நிலையம் <small>அடுத்த நிலையம் பூந்தமல்லி டிப்போ</small> |  |
| <span>**தளம் 2**  
</span> <span>**தெற்கு நோக்கி**</span> | நோக்கி → கலங்கரை விளக்கம் <small>அடுத்த நிலையம் பூந்தமல்லி</small> |  |
| <small></small></img> | } |  |
# பூந்தமல்லி புறவழிச்சாலை மெற்றோ

## மேலும் பார்க்கவும்

- சென்னை மெட்ரோ நிலையங்களின் பட்டியல்
- சென்னையில் உள்ள ரயில் நிலையங்கள்
- சென்னையில் போக்குவரத்து
- இந்தியாவில் நகர்ப்புற ரயில் போக்குவரத்து
# அடோக்சுசியே

**அடோக்சுசியே** (தாவர வகைப்பாட்டியல்: *Adoxaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>E.Mey.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Preuss. Pfl.-Gatt. 198 (1839), nom. cons.
# கின்னியர்-பெர்ரன் வினை

**கின்னியர்-பெர்ரன் வினை** (*Kinnear–Perren reaction*) என்பது ஆல்க்கைல் பாசுபோனைல் இருகுளோரைடுகள் (RP(O)Cl<sub>2</sub>) மற்றும் ஆல்க்கைல் பாசுபோனைல் எசுத்தர்கள் (RP(O)(OR')<sub>2</sub>). தயாரிக்கப் பயன்படும் ஒரு வேதி வினையாகும். கிளே-கின்னியர்-பெர்ரன் வினை என்ற பெயராலும் இந்த கரிமபாசுபரசு வேதியியல் வினை அறியப்படுகிறது. ஆல்க்கைல் குளோரைடு, பாசுபரசு முக்குளோரைடு மற்றும் அலுமினியம் முக்குளோரைடு ஆகியவை இவ்வினைக்கான வினைபடு பொருள்களாகும். ஆல்க்கைல்முக்குளோரோபாசுபோனியம் உப்பு வழியாக இவ்வினை தொடர்கிறது:
:RCl + PCl<sub>3</sub> + AlCl<sub>3</sub> → [RPCl<sub>3</sub>]<sup>+</sup>AlCl<sub>4</sub><sup>−</sup>  
இந்த முக்குளோரோபாசுபோனியம் இடைநிலையை அலுமினியத் தூளுடன் சேர்த்து குறைப்பு வினைக்கு உட்படுத்தினால் ஆல்க்கைல்முக்குளோரோபாசுபீன்கள் (RPCl<sub>2</sub>) கிடைக்கும்.  
இதே இடைநிலை வேதிப்பொருளை பகுதி நீராற்பகுப்புக்கு உட்படுத்தினால் ஆல்க்கைல்பாசுபோனைல் இருகுளோரைடை அளிக்கிறது:
:[RPCl<sub>3</sub>]<sup>+</sup>AlCl<sub>4</sub><sup>−</sup> + H<sub>2</sub>O → RP(O)Cl<sub>2</sub> + AlCl<sub>3</sub> + 2 HCl  
கின்னியர்-பெர்ரன் வினை முதலில் வேதியியலாளர் கிளே என்பவரால் தெரிவிக்கப்பட்டது. கின்னியர் மற்றும் பெர்ரன் ஆகியோரால் விரிவாக்கப்பட்டது. நான்கு குளோரினேற்றம் அடைந்த மீத்தேன்கள் (CH<sub>4−x</sub>Cl<sub>x</sub>) தொடர்புடைய CH<sub>3</sub>-, CH<sub>2</sub>Cl-, CHCl<sub>2</sub>-மற்றும் CCl<sub>3</sub>-பதிலீடு செய்யப்பட்ட வழிப்பெறுதிகளை கொடுக்கின்றன என்பதை இவர்கள் விவரித்தனர். ஐதரசன் சல்பைடை வினைக்குள் கொண்டு வந்தால் ஆல்க்கைல்தயோபாசுபோனைல் இருகுளோரைடுகள் கிடைக்கும் என்பதையும் இவர்கள் விவரித்தனர்.
# ஜான் பில்கர்

**ஜான் ரிச்சர்ட் பில்கர்** ( *John Richard Pilger* ) 9 அக்டோபர் 1939 - 30 டிசம்பர் 2023) ஓர் ஆத்திரேலியப் பத்திரிகையாளரும், எழுத்தாளரும், அறிஞரும் மற்றும் ஆவணப்படத் தயாரிப்பாளரும் ஆவார். 1962 முதல், இவர் முக்கியமாக பிரிட்டனில் இருந்தார். நியூயார்க்கில் உள்ள கோர்னெல் பல்கலைக்கழகத்தில் வருகைப் பேராசிரியராகவும் இருந்தார்.  
பில்கர் அமெரிக்க, ஆத்திரேலிய மற்றும் பிரிட்டிசு வெளியுறவுக் கொள்கையை விமர்சித்தவர். அது ஏகாதிபத்திய மற்றும் காலனித்துவ நிகழ்ச்சி நிரலால் இயக்கப்படுவதாக இவர் கருதினார். ஆத்திரேலியப் பழங்குடிகளை தனது சொந்த நாட்டில் நடத்துவதை இவர் விமர்சித்தார். கம்போடிய இனப்படுகொலை பற்றிய அறிக்கைகளுக்காக இவர் முதலில் சர்வதேச கவனத்தை ஈர்த்தார்.
# ஜான் பில்கர்

## சொந்த வாழ்க்கை

பில்கர், மருத்துவரும் மற்றும் புவியியலாளருமான சர் ஜான் சுமித் பிளெட் என்பரின் பேத்தியான பத்திரிகையாளர் இசுகார்த் பிளெட் என்பவரை மணந்தார். இவர்களுக்கு சாம் என்ற ஒரு மகன் 1973 இல் பிறந்தார். சாம் ஒரு விளையாட்டு சார்பான எழுத்தாளர் ஆவார். பில்கருக்கு பத்திரிக்கையாளர் இவோன் ராபர்ட்சு என்பவர் மூலம் ஜோ பில்கர் என்ற ஒரு மகளும் 1984 இல் பிறந்தார். ஜோ ஒரு எழுத்தாளர் மற்றும் கலை விமர்சகராக இருக்கிறார்.
# ஜான் பில்கர்

## தொழில் வாழ்க்கை

ஒரு ஆவணப்படத் தயாரிப்பாளராக பில்கரின் வாழ்க்கையானது *தி க்வைட் மியூட்டினி* (1970) என்ற படத்தில் தொடங்கியது. இது இவர் வியட்நாமுக்குச் சென்றபோது தயாரிக்கப்பட்டது. அதன்பிறகு 50 க்கும் மேற்பட்ட ஆவணப்படங்களுடன் தொடர்ந்தது. கம்போடியாவில் கெமர் ரூச் ஆட்சியாளர் போல் பாட் ஆட்சியின் பின்விளைவுகள் பற்றிய *இயர் ஜீரோ* (1979), மற்றும் *டெத் ஆஃப் எ நேஷன்: தி திமோர் பிளாட்* (1993) ஆகியவை இதே போன்ற ஆவணப் படைப்புகள் ஆகும். பூர்வீக ஆத்திரேலியர்கள் பற்றிய இவரது பல ஆவணப் படங்களில் *தி சீக்ரெட் கன்ட்ரி* (1985) மற்றும் *உட்டோபியா* (2013) ஆகியவையும் அடங்கும். பிரித்தனின் *டெய்லி மிரர்* என்ற அச்சு ஊடகத்தில், பில்கர் 1963 முதல் 1986 வரை பணிபுரிந்தார், 1991 முதல் 2014 வரை *நியூ ஸ்டேட்ஸ்மேன்* பத்திரிகையிலும் வழக்கமாக கட்டுரை எழுதினார்.  
பில்கர் 1967 மற்றும் 1979 இல் பிரிட்டனின் சிறந்த பத்திரிகையாளர் விருதை வென்றார். இவரது ஆவணப்படங்கள் பிரிட்டன் மற்றும் உலகளவில் பிரிட்டன் திரைப்படம் மற்றும் தொலைக்காட்சி அகாதமி விருது
# ஜான் பில்கர்

## கௌரவம்

பிரித்தானிய நூலகத்தில் ஜான் பில்கரின் காப்பகம் உள்ளது.  
- *The Last Day* (1975)
- *Aftermath: The Struggles of Cambodia and Vietnam* (1981)
- *The Outsiders* (with Michael Coren, 1984)
- *Heroes* (1986), (2001)
- *A Secret Country* (1989)
- *Distant Voices* (1992 and 1994)  
- *Hidden Agendas* (1998)
- *Reporting the World: John Pilger's Great Eyewitness Photographers* (2001)
- *The New Rulers of the World* (2002; 4th ed. 2016)
- *Tell Me No Lies: Investigative Journalism and its Triumphs* (ed.) Cape (2004)
- *Freedom Next Time* (2006)
# சத்பால் தன்வார்

**சத்பால் தன்வார்** (*Satpal Tanwar*) இந்தியாவைச் சேர்ந்த ஒரு சமூகச் செயற்பாட்டாளர் ஆவார். 1984 ஆம் ஆண்டு அக்டோபர் மாதம் 29 ஆம் தேதியான்று இவர் பிறந்தார். பட்டியல் இனத்தவர்களின் உரிமைகளுக்காக குரல் கொடுக்கும் பீம் சேனா என்ற அமைப்பின் நிறுவனர் மற்றும் தேசியத் தலைவராகவும் அறியப்படுகிறார்.
# சத்பால் தன்வார்

## தொழில்

அகில இந்திய அம்பேத்கர் இராணுவம் எனப்படும் பீம் சேனா அமைப்பை சத்பால் தன்வார் நிறுவினார். தேசியத் தலைவராகவும் செயல்பட்டார். பீம் சேனா 2010 ஆம் ஆண்டு சத்பால் தன்வாரால் நிறுவப்பட்டது, சகாரன்பூர் வன்முறை வழக்கில் செயலற்ற தன்மை நீடித்ததற்காக சந்தர் மந்தரில் 2017 ஆம் ஆண்டு போராட்டங்களை ஏற்பாடு செய்ததில் இவர் முக்கிய நபராக இருந்தார். 2017 ஆம்ம் ஆண்டு பீம் படைக்கு ஆதரவாக இருந்தார்  
2018 ஆம் ஆண்டு ஏப்ரல் மாதத்தில் சாதிய போராட்டங்களில் பங்கேற்றார். தில்லியில் உள்ள கமலா நேரு பூங்காவில் பீம் சேனா உறுப்பினர்களை கூட்டவும் ஏற்பாடு செய்தார்.  
2020 ஆம் ஆண்டில், குருகிராமில் அத்ராசு கூட்டுப் பலாத்கார வழக்குக்கு எதிராக இவர் மற்ற தலித் அமைப்புகளுடன் இணைந்து ஒரு போராட்டத்தை ஏற்பாடு செய்தார்.
# சத்பால் தன்வார்

## சர்ச்சைகள்

நாட்டுப்புற இராக்னி பாடல் ஒன்றில் தலித் சமூகத்தை இழிவுபடுத்தியதாக அரியான்வி நடனக் கலைஞர் சப்னா சவுத்ரி மீது தன்வார் பட்டியலின சட்டத்தின் கீழ் வழக்குப் பதிவு செய்தார். 2016 ஆம் ஆண்டு வழக்குக்குப் பிறகு சப்னா தற்கொலைக்கு முயன்றார். தனக்கு எதிராக இணையத்தில் பிரச்சாரம் செய்ததற்காக தன்வார் மீது குற்றம் சாட்டினார். பின்னர் சப்னா மீதான வழக்கு இரத்து செய்யப்பட்டு இவர் மீது தூண்டுதல் வழக்கு பதிவு செய்யப்பட்டது.  
பின்னர் இவர் அடையாளம் தெரியாத ஆண்களால் (சப்னாவின் ஆதரவாளர்கள் என்று குற்றம் சாட்டப்பட்டவர்கள்) இரவு நேரத்தில் தாக்கப்பட்டார். பின்னர் வழக்கை திரும்பப் பெறுவதற்காக இந்திய இராணுவ வீரர் ஒருவராலும் தொலைபேசியில் மிரட்டல் விடுக்கப்பட்டார்.  
2022 ஆம் ஆண்டில் , நூபுர் சர்மாவுக்கு எதிரான பெண் வெறுப்பு மற்றும் இழிவான கருத்துக்களை தெரிவித்ததற்காக தன்வார் மீண்டும் சர்ச்சையில் சிக்கினார், ஒரு தொலைக்காட்சி விவாதத்தின் போது இவர் அத்தகைய அவதூறான கருத்துக்களை கூறினார். சப்னாவின் நாக்கை அறுத்து இவரிடம் கொண்டு வருபவருக்கு 1 கோடி ரூபாய் பரிசாக வழங்கப்படும் என்று அறிவித்தார். சப்னா தூக்கிலிடப்படுவதற்கு தகுதியானவர் என்றும் இவர் கூறினார், இறுதியில் இவரது கீச்சகம் கணக்கு இடைநிறுத்தப்பட்டது. கைது செய்யப்பட்டார், ஆனால் பின்னர் பிணையில் விடுவிக்கப்பட்டார்.  
-
# பால்வெளி மையம்

**பால்வெளி மையம்** (*Galactic Center*) என்பது நம் பால்வழியின் சுழற்சி மையாமாகும். இதன் மையத்தில் 4 மில்லியன் சூரியப் பொருண்மை கொண்ட மீப்பொருண்மை கருந்துளை உள்ளது. இது தனுசு ஏ எனப்படுகிறது. இது கதிர்வீச்சு வாயிலாகும். இது தோராயமாக பால்வழி சுழற்சி மையத்தில் அமைகிறது. பால்வெளி மையம் புவியில் இருந்து தோராயமாக 8 கிலோபார்செக்குகள் (26,00 ஒளியாண்டுகள்) தொலைவில் தனுசு, வேட்டுவன், கடகம்(விருச்சிகம்) விண்குழாம் திசையில் அமைந்துள்ளது. இங்கு பாலவழி மிகப் பொலிவாக, பட்டாம்பூச்சி (M6) விண்மீன்குழாம் அருகிலும் குழல் ஒண்முகிலுக்குத் தெற்கே உள்ள சவுலா(Shaula) விண்மீனுக்கு அருகிலும் உள்ளது.
# மரோயெயியா தாரியானி

**மரோயெயியா தாரியானா** (தாவர வகைப்பாட்டியல்:*Marojejya darianii*), பெரிய இலை பனை என்றும், 'ரவிம்பே' பனை என்றும் அழைக்கப்படுகிறது. இத்தாவரயினம், பூக்கும் தாவரத் தொகுதியின் கீழுள்ள, பனைக் குடும்பத்தில் அமைந்துள்ளது. இது மடகாசுகரின் மழைக்காடுகளில் மட்டுமே காணப்படுகிறது.1984 ஆம் ஆண்டு முனைவர் மார்தி தாரியனால் கண்டுபிடிக்கப்பட்ட பின்பு தான் உலகின் தாவரவியல் அறிஞர் அறிந்தனர். இது மிகவும் மிக அருகிய நிலையில் உள்ளதும் வாழ்விட இழப்பு காரணமாக அழிந்து போகுமமச்சுறுத்தலிலும் உள்ளது. அறியப்பட்ட இந்த மரத்தின் மிகப்பெரிய எளிய இலைகள், ஒவ்வொன்றும் முப்பது அடி (9 மீட்டர்) நீளமும் நான்கு அடி (1.2 மீட்டர்) அகலமும் கொண்டது.
# சஞ்சய் பாட்டியா

**சஞ்சய் பாட்டியா** (*Sanjay Bhatia*) இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டு சூலை மாதம் 29 ஆம் தேதியன்று இவர் பிறந்தார். வணிகவியல் பாடத்தில் பட்டம் பெற்றார். 2000 ஆம் ஆண்டில் பானிபத்து நகராட்சிக் குழுவின் தலைவராக இருந்தார். அரியானா மாநில அரசியலில் பாரதிய சனதா கட்சி அரசியல்வாதியாகச் செயல்பட்டார். 2005 மற்றும் 2009 ஆம் ஆண்டுகளில் சட்டப்பேரவைத் தேர்தலில் போட்டியிட்டு தோல்வியடைந்தார். தற்போது 2019 ஆம் ஆண்டு நடைபெற்ற மக்களவைத் தேர்தலில் அரியானாவின் கர்னால் தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். பாரதிய சனதா கட்சியின் மாநிலப் பொதுச் செயலாளராகவும் அரியானா காதி மற்றும் கிராமத் தொழில் வாரியத்தின் முன்னாள் தலைவராகவும் பணியாற்றினார்.
# வளிமண்டலங் கடப்பு வட்டணை

புவி **வளிமண்டலங் கடப்பு வட்டணை** '('transatmospheric orbit)'' (**TAO**) என்பது புவியைச் சுற்றியுள்ள ஒரு வட்டணையாகும், இதில் வட்டணையின் புவியண்மை வரையறுக்கப்பட்ட வளிமண்டலத்துடன் வெட்டுகிறது. வளிமண்டலங் கடப்பு வட்டணைகள் பொதுவாக 100 கி.மீ. (62 மைல்) உயரத்தில் உள்ள FAI வரையறுக்கப்பட்ட கார்மான் கோடுகளை வெட்டும்அல்லது அவை புவி தாழ் வட்டணைகளை வேறுபடுத்துவதற்கு பயன்படுத்துகின்றன, ஆனால் அமெரிக்காவில் வரையறுத்த 50 மைல் (80 கி.மீ.) கோடு போன்ற உயரங்களில் பயன்படுத்தப்படும். இத்தகைய வட்டணைகள் குறிப்பிடத்தக்க வளிமண்டல இழுவைக்கு உட்பட்டவை, சரிபார்க்கப்படாமல் விடப்பட்டால் விரைவான வட்டணைச் சிதைவை ஏற்படுத்தும்.  
பல செயற்கைக்கோள்கள் வளிமண்டலங் கடப்பு புவியின் வட்டணையில் வைக்கப்பட்டுள்ளன, . இத்தகைய செயற்கைக்கோள்களில் EOS 02, அசாதிசாட்(AzaadiSAT) ஆகியவை அடங்கும், இவை SSLV ஏவூர்தியின் மேல் நிலை செயலிழப்பு காரணமாக 76 கி.மீ. x 356 கி.மீ. (47 மைல் x 221 மைல்) வளிமண்டல வட்டணையில் நிலைநிறுத்தப்பட்டன. இவை ஏவூர்தியின் செயலிழப்பு காரணமாக வட்டணைச் சிதைவுக்கு வேகமாக உள்ளாவதால் வளிமண்டலங் கடப்பு வட்டணைகள் வரம்புள்ள சில நடைமுறை பயன்பாடுகளைக் கொண்டுள்ளன IXV விண்கலத்தின் மறு நுழைவைச் சரிபார்க்கவே இத்தகைய ஒரு பயன்பாடு பயன்படுத்தப்பட்டது. இது 76 கி.மீ. x 416 கி.மீ. (47 மைல் x 258 மைல்) வளிமண்டலங் கடப்பு வட்டணையில் செலுத்தப்பட்டது.  
போயிங் விண்மீன்தட விண்கலம் அட்லசு V ஏவூர்தி வழி வளிமண்டல வட்டணையில் வைக்கபட்டது. இது பன்னாட்டு விண்வெளி நிலையத்தை அடையும் தாழ் புவி வட்டணைக்குச் செல்ல, தன் கல உந்துவிசையைப் பயன்படுத்துகிறது.
# கின்ஃபரா நெசவுப் பூங்கா

**கின்ஃபரா நெசவுப் பூங்கா** (*Kinfra Textile Park Taliparamba*) இந்தியாவின் கேரள மாநிலத்திலுள்ள கண்ணூர் மாவட்டத்தின் தளிப்பறம்பா நகராட்சிக்கு அருகில் உள்ள நடுக்காணி கிராமத்தில் அமைந்துள்ளது. கேரளா தொழிற்சாலை உள்கட்டமைப்பு மேம்பாட்டு ஆணையம் இந்நெசவுப் பூங்காவை நிறுவியது. நெசவுத் தொழிலுக்குத் தேவையான உள்கட்டமைப்பு மற்றும் பிற தொடர்புடைய வசதிகளை வழங்குவதற்காக இப்பூங்கா நிறுவப்பட்டது. நடுக்காணி நெசவுப் பூங்காவில் 50 நிறுவனங்கள் உள்ளன. பொதுவான கழிவுநீர் சுத்திகரிப்பு நிலைய ஆலை, நீர் சுத்திகரிப்பு நிலையம், நெசவு மையம், வடிவமைப்பு தொழிற்சாலை, ஒருங்கிணைந்த உள்கட்டமைப்பு போன்ற வசதிகள் இங்கு ஏற்படுத்தப்பட்டுள்ளன.
# கின்ஃபரா நெசவுப் பூங்கா

## உள்கட்டமைப்பு & வசதிகள்

- தடையில்லா மின்சாரம்
- தண்ணிர் விநியோகம்
- நிலையான வடிவமைப்பு தொழிற்சாலை
- தொடர்பு அமைப்புகள்
- அபாயகரமான கழிவுகளை அகற்றும் அமைப்பு
- சாயமிடுதல் மற்றும் முறுக்கு ஆலை
- ஒற்றை சாளர அனுமதி அமைப்பு
# சென்ட்ரல் ஸ்டுடியோஸ்

**செண்ட்ரல் ஸ்டுடியோஸ்** (*Central Studios*) என்பது தமிழ் மற்றும் பிற தென்னிந்திய மொழித் திரைப்படத் தயாரிப்புதற்காக உருவாக்கப்பட்ட திரைப்பட படப்பிடிப்பு வளாகம் ஆகும். இதை 1935 இல் பி. ரங்கசாமி நாயுடு (ஏ.கே.ஏ. பி.ஆர். நாயுடு) மற்றும் தமிழகத் திரைப்படத்துறையைச் சேர்ந்த சாமிக்கண்ணு வின்சென்ட் போன்ற பிற முக்கிய தொழிலதிபர்களால் தொடங்கப்பட்டது. இந்த படப்பிடிப்பு வளாகமானது கோமுத்தூர் இந்த படப்பிடிப்பு வளாகம் கோயம்புத்தூரின் சிங்காநல்லூரில் செயல்பட்டது. இது தமிழ்த் திரைப்படத் தயாரிப்பின் முக்கிய மையமாக இருந்தது. பல ஆரம்பகால தமிழ்த் திரைப்பட உச்ச நட்சத்திரங்கள், இயக்குநர்கள், திரை எழுத்தாளர்கள் மற்றும் பலர் தங்கள் தொழில் வாழ்க்கையை இங்கிருந்து துவக்கியதால் குறிப்பிடத்தக்கது. சிவகவி, வேலைக்காரி, ஹரிதாஸ் போன்ற படங்களினால் இந்த படப்பிடிப்பு வளாகம் சிறப்பாக நினைவில் நிற்கிறது .
# சென்ட்ரல் ஸ்டுடியோஸ்

## வரலாறு

### கோவையில் திரையுலகம்

தென்னிந்திய இரயில்வே ஊழியரான சாமிகண்ணு வின்சென்ட் ஒரு சுற்றுலா கண்காட்சியில் டு பான்ட் என்ற பிரெஞ்சுக்காரரிடம் இருந்து சில மௌனப் படங்களையும் ஒரு திரைப்பட ஒளிப்படக்காட்டியையும் (ப்ரொஜெக்டர) 1905 ஆம் ஆண்டில் வாங்கினார். அதன் பிறகே கோயம்புத்தூரில் திரைப்பத் துறை என்பது ஒரு முக்கிய தொழிலாக மாறியது. பின்னர் சாமிகண்ணு வின்சென்ட் நாடு முழுவதும் பயணம் மேற்கொண்டு, தற்காலிக கூடாரங்களை அமைத்து அதில் திரைப்படங்களை திரையிட்டு ஒரு வணிகமாக அதை உருவாக்கினார். அவர் தனது நடமாடும் திரைப்பட அலகு மூலம் நாடு முழுவதும் பயணம் செய்ததால் அவரது கூடார திரைப்படம் பிரபலமடைந்தது. 1917 இல், சாமிகண்ணு வின்சென்ட் தென்னிந்தியாவின் முதல் நிரந்தர திரையரங்கான வெரைட்டி ஹால் சினிமாவை நகர மண்டபத்தில் கட்டினார்; அது இப்போது ஆட் டெலைட் தியேட்டர் என்று அழைக்கப்படுகிறது. சாமிகண்ணு வின்சென்ட் தனது திரையரங்குகளுக்கு சொந்தமாக மின்சாரத்தை தயாரித்துக் கொண்டதால், ஊமைப் படங்களைத் திரையிடுவதற்காக நகரத்திலும் அதைச் சுற்றியுள்ள பகுதிகளிலும் தொடர்ச்சியாக திரையரங்குகளைக் கட்டினார். மேலும் இவர் பிரெஞ்சு Pathé Frères திரைப்பட ஒளிப்படக்காட்டிகளின் விநியோகத்தராகவும் ஆனார். 1930 களின் முற்பகுதியில் அவர் ஒலி திரைப்படத்தை உருவாக்க வெரைட்டி ஹால் டாக்கீஸ் என்ற பதாகையின் கீழ் ஒரு நிறுவனத்தைத் தொடங்கினார். ஒரு திரைப்பட படப்பிடிப்பு வளாகம் வேண்டும் என்று உணர்ந்த இவர், மற்ற தொழில்துறையினர் மற்றும் திரைப்படத் தயாரிப்பாளர்களுடன் இணைந்து, கோயம்புத்தூரில் ஒரு முழுமையான படப்பிடிப்பு வளாகத்தை நிறுவுவதில் முக்கியப் பங்கு வகித்தார்.  
1920 களின் பிற்பகுதியில், சபாபதி என்பவரின் வேரொரு நிறுவனம் இத்தாலிய திரைப்பட ஒளிப்படக்காட்டி நிறுவனத்தின் விநியோகத்தில் ஈடுபட்டது. இறுதியில் கோயம்புத்தூரில் இவர்களின் சொந்த நிறுவனத் தயாரிப்பில் திரைப்பட ஒளிப்படக்காட்டிகளை தயாரிக்கும் நிலைக்கு வந்தனர். முப்பதுகளின் முற்பகுதியில், கோயம்புத்தூரில் ஏற்கனவே பிரீமியர் சினிடோன் ஸ்டுடியோ (பின்னர் பட்சிராஜா ஸ்டுடியோஸ் என பெயர் மாற்றப்பட்டது) என்ற படப்பிடிப்பு வளாகம் இருந்தது. 1935 ஆம் ஆண்டில், இலண்டனில் படித்த பட்டதாரியான டி. ஆர். சுந்தரம், சேலத்தில் ஒரு முழுமையான திரைப்பட படப்பிடிப்பு வளாகமான, மாடர்ன் தியேட்டர்சை கட்டினார். இதனால் மேலும் இப்பகுதி திரைப்படத் தொழிலுக்கான மையமாக மாறியது.
# சென்ட்ரல் ஸ்டுடியோஸ்

## வரலாறு

### படப்பிடிப்பு வளாகம் துவக்கம்

சென்ட்ரல் ஸ்டுடியோ பிரபல தொழிலதிபர்களான பி. அரங்கசாமி நாயுடு, ஆர். கே. இராமகிருஷ்ணன் செட்டியார் (இந்தியாவின் முதல் நிதியமைச்சர் ஆர். கே. சண்முகம் செட்டியாரின் சகோதரர்), சாமிக்கண்ணு வின்சென்ட் மற்றும் மற்றொரு புதிய திரைப்பட இயக்குனரான எஸ். எம். ஸ்ரீராமுலு நாயுடு (இவர் உழைக்கும் பங்குதாரராக சேர்ந்தார்) ஆகியோரால் நிறுவப்பட்டது. படப்பிடிப்பு வளாகத்தின் செயல்பாடு 1936 இல் தொடங்கியது. இவர்களின் முதல் வெளியீடு 1937 இல் எஸ். எம். ஸ்ரீராமுலு நாயுடு இயக்கிய துக்கரம் ஆகும். 1940 களின் முற்பகுதியில் படப்பிடிப்பு வளாகம் தமிழ்த் திரைப்படத் துறையின் மையமாக மாறியது.  
கோயம்புத்தூர் மாநகரில் திருச்சி சாலைக்கு அருகில் சிங்காநல்லூரில் படப்பிடிப்பு வளாகம் இருந்தது. படப்பிடிப்பு வளாகத்தில் ஒரு திரைப்படப் படப்பிடிப்புத் தளத்துக்குத் தேவையான அனைத்து நவீன வசதிகளும் ஒலி மற்றும் திரைப்பட படத்தொகுப்பகம் மற்றும் தொழில்நுட்பப் பட்டறைகளும் இருந்தன. 30களில் ஒலிப் பொறியாளர்கள் மற்றும் ஒளிப்பதிவாளர்கள் அனைவரும் ஜேர்மனியர்களாகவும் பெரும்பாலான ஒப்பனைக் குழுவினர் பம்பையைச் சேர்ந்தவர்களாக இருந்தனர். படப்பிடிப்பு வளாகத்தில் எஸ். எம். சுப்பையா நாயுடு தலைமையில் ஒரு இசைத் துறையும் இருந்தது. படப்பிடிப்பு வளாகமானது பி.என்.சி. மிட்செல் ஒளிப்படமியை கொண்ட பெருமையுடன் இருந்தது. இது 1930களில் ரூ. 500,000 விலை கொண்டது. மேலும் 10 கி.வா, 5 கி.வா மற்றும் 2 கி.வா விளக்குகள் படப்பிடிப்பு வளாகத்தில் பொருத்தப்பட்டிருந்தது. பெரும்பாலான கலைஞர்களும், தொழில்நுட்ப கலைஞர்களும் மாத ஊதியத்திற்கு பணிபுரிந்தனர்.
# சென்ட்ரல் ஸ்டுடியோஸ்

## படப்பிடிப்பு வளாக அமைப்பு

எம். கே. தியாகராஜ பாகவதர் நடித்து 1936 ஆம் ஆண்டு வெளிவந்த வெள்ளி விழா வெற்றித் திரைப்படமான சிவகவி உள்ளுரிலேயே தயாரிக்கப்பட்டது. அது பல வகையில் சமூக முக்கியத்துவம் வாய்ந்த திரைப்படம் ஆகும். சென்ட்ரல் ஸ்டுடியோ சில திரைப்படங்களை வெளியிட்டது, ஆனால் படப்பிடிப்பு வகாகமானது பல தயாரிப்பு பதாகைகைள் கொண்டிருந்தது. அவற்றில் மிகவும் பிரபலமானவை ஜுபிடர் பிக்சர்ஸ் மற்றும் பட்சிராஜா பிலிம்ஸ் ஆகியவை ஆகும். படப்பிடிப்பு வளாகத்துக்குள் இயங்கிய பிற தயாரிப்பு நிறுவனங்கள் நாராயணன் அண்ட் கம்பெனி, மனோரமா பிக்சர்ஸ், வேணு பிக்சர்ஸ் போன்றவை ஆகும். அப்போதைய பிரபல நகைச்சுவை நடிகர்கள் மூவரான என். எஸ். கிருஷ்ணன் மற்றும் டி. மதுரம் ஆகியோர் தங்களுடைய சொந்த தயாரிப்பு நிறுவனமான அசோகா பிலிம்சை இதன் வளாகத்திற்குள் கொண்டிருந்தனர். அவர்கள் பெரும்பாலும் தங்கள் நகைச்சுவைக் காட்சிகளை சொந்தமாக உருவாக்கி, பிற திரைப்படத் தயாரிப்பாளர்களுக்கு விற்றனர்.
# சென்ட்ரல் ஸ்டுடியோஸ்

## குறிப்பிடத்தக்க திரையுலகப் பிரமுகர்கள்

இந்த படப்பிடிப்பு வளாகமானது துவக்க நாட்களில் தமிழ்த் திரைப்படங்களில் முதல் 'உச்ச நட்சத்திரங்களான' பி. யு. சின்னப்பா மற்றும் எம். கே. தியாகராஜ பாகவதர் மற்றும் பிரபல நகைச்சுவை நடிகர் என். எஸ். கிருஷ்ணன் மற்றும் டி. ஏ. மதுரம் ஆகியோரின் முதன்மை மையமாக இருந்தது. தமிழ்நாடு மாநில முதல்வர்களான சி. என். அண்ணாதுரை, மு. கருணாநிதி, எம். ஜி. ராமச்சந்திரன் வி. என். ஜானகி ஆகிய நால்வருக்கும் இந்த படப்பிடுப்பு வளாகம் ஒரு தொடக்கப் புள்ளியாக இருந்தது. இங்கு பிரபல இசைக்கலைஞரான எஸ். எம். சுப்பையா நாயுடு இருந்தார், அதே நேரத்தில் ஜி. ராமநாதன் பாபநாசம் சிவன், கே. வி. மகாதேவன் ஆகியோரும் இங்கு வந்து வேறு சில நிறுவனங்களின் திரைப்படங்களுக்கு இசையமைத்துள்ளனர். பிரபல இசையமைப்பாளர் எம். எஸ். விஸ்வநாதன் எஸ். எம். சுப்பையா நாயுடுவிடம் உதவியாளராக இருந்தவர். பின்னணிப் பாடகர் டி. எம். சௌந்தரராஜன் அவரது துவக்கக்காலத்தில் பின்னணிப் பாடகராக இங்குதான் களம் கண்டார். அதேபோல கண்ணதாசனும் இங்குதான் தன் துவக்கக் கால திரைவாழ்வை மேற்கொண்டார். 1954 இல் வெளியான சொர்க்க வாசலுக்கு இணை இயக்குநராக இருந்த முக்தா சீனிவாசன் போன்ற பல பிற்கால இயக்குநர்களுக்கும், படத்தொகுப்புப் பிரிவில் இருந்த கே. சங்கர் போன்றோருக்கு இந்த படப்பிடிப்பு வாளகம் தொடக்கத் தளமாக இருந்தது. டி. ஆர். ராஜகுமாரி, அஞ்சலிதேவி, யூ. ஆர். ஜீவரத்தினம், மாதுரி தேவி, ராஜசுலோசனா ஆகியோர் சென்ட்ரல் ஸ்டுடியோவில் எடுக்கப்பட்ட பல படங்களில் நடித்துள்ளனர். இங்கு எடுக்கப்பட்ட சில படங்களில் குழந்தை நட்சத்திரமாக நடிகை சச்சு தோன்றியுள்ளார்.  
இங்கு இருந்து இயங்கிய பிரபல இயக்குநர்களில் குறிப்பிடத்தக்கவர்கள் எஸ். எம். ஸ்ரீராமுலு நாயுடு, எல்லிஸ் ஆர். டங்கன், ஏ. எஸ். ஏ. சாமி, ஏ. பி. நாகராசன் மற்றும் சென்ட்ரல் ஸ்டுடியோவில் தங்கள் முதல் திரைப்படத்தை இயக்கிய பராசக்தி புகழ் கிருஷ்ணன்-பஞ்சு ஆகிய பிரபல இரட்டையர்கள் போன்றோர் ஆவர். இந்தியாவின் முன்னோடி ஒளிப்பதிவாளர் ஆதி மெர்வான் இரானி சிவகவி மற்றும் ஹரிதாஸ் ஆகிய படங்களுக்காக இங்கு பணியாற்றினார். இராமநாதபுரத்தில் வசித்த தேவர் பிலிம்ஸ் நிறுவனத்தைச் சேர்ந்த சாண்டோ சின்னப்பா தேவர், இந்தியாவின் வெற்றிகரமான திரைப்படத் தயாரிப்பாளர்களில் ஒருவராக மாறுவதற்கு முன்பு இங்கு சண்டைக் கலை நடிகராகப் பணியாற்றினார்.
# சென்ட்ரல் ஸ்டுடியோஸ்

## இறுதி ஆண்டுகள்

1945 ஆம் ஆண்டில் எஸ்.எம்.ஸ்ரீராமுலு நாயுடு சென்ட்ரல் ஸ்டுடியோவை விட்டு வெளியேறி பட்சிராஜா ஸ்டுடியோஸ் என்ற பெயரில் தனது சொந்த படப்பிடிப்பு வளாகத்தைத் தொடங்கினார். பி. ரங்கசாமி நாயுடு குடும்பம் இதன் பெரும்பாலான பங்குகளை வாங்கியது. 1940களின் பிற்பகுதியில் இப்படப்பிடிப்பு வளாகத்தை ஜூபிடர் பிக்சர்ஸ் நிறுவனம் குத்தகைக்கு எடுத்தது. பி. ஆர். நாயுடுவின் மறைவுக்குப் பிறகு, ஸ்டுடியோ நிர்வாகம் லட்சுமி ஆலைகள் குடும்பத்தின் வசம் வந்தது. சென்னை முக்கிய திரைப்பட மையமாக உருவெடுத்ததால், திரைப்படத் துறையினர் சென்னையை நோக்கி நகரத் துவங்கியதால் 1959 இல் படப்பிடிப்பு வளாகம் மூடப்பட்டது. பின்னர் இந்த இடம் தொழில் மற்றும் கல்வி மையமாக உருவனது. படப்பிடிப்பு வளாகத்தின் ஒரு பகுதி உபகரணங்களுடன் 1958 இல் மற்ற தயாரிப்பாளர்களுக்கு குத்தகைக்கு விடப்பட்டது. மேலும் 1962 வரை திரைப்பட விநியோகத் தொழிலில் இந்நிறுவனம் ஈடுபட்டுவந்தது.
# சென்ட்ரல் ஸ்டுடியோஸ்

## இன்றைய நாள்

பி. ஆர். நாயுடு குடும்பத்தினர் பல்வேறு தொழில் நடவடிக்கைகளுக்கு இந்த வளாகத்தைப் பயன்படுத்துவதால், பெரும்பாலான ஸ்டுடியோ அமைப்பு இன்னும் அப்படியே உள்ளது. சில கட்டடங்களில் ஆடை உற்பத்தி அலகுகள் மற்றும் சிறிய பட்டறைகள் உள்ளன. 70கள் மற்றும் 80களில் பந்தயக் கார் உருவாக்குநரும் ஓட்டுநருமான எஸ். கரிவர்தன் தனது பந்தையக் கார்களை உருவாக்கவும் சோதனை செய்யவும் இந்த வளாகத்தைப் பயன்படுத்தினார்.  
2009 வரை 'சென்ட்ரல் ஸ்டுடியோஸ்' என்ற பெயர் பலகையை இதன் பிரதான நுழைவு வாயிலில் காணப்பட்டது. அண்மையில் 2010ல் புதிய மேம்பாடுகளுக்கு வழி வகுக்கும் வகையில் சில கட்டமைப்புகள் மாற்றியமைக்கபட்டன. 2013 ஆம் ஆண்டிற்குப் பிறகு, பி. ஆர். நாயுடுவின் குடும்ப உறுப்பினர்கள் ஸ்டுடியோ வளாகத்தைப் பிரித்துக் கொண்டனர். கட்டடங்கள் அப்படியே இருந்தாலும், அணுகு சாலைகள் தனித்தனியாக ஆக்கபட்டன.
# சென்ட்ரல் ஸ்டுடியோஸ்

## முக்கிய வெளியீடுகளின் பட்டியல்
# சென்ட்ரல் ஸ்டுடியோஸ்

## மேலும் பார்க்கவும்

- பக்ஷிராஜா ஸ்டுடியோஸ்
- பக்ஷிராஜா பிலிம்ஸ்
- ஜூபிடர் படங்கள்
- சாமுண்டேஸ்வரி ஸ்டுடியோஸ்
# ம. வீ. இராமானுஜாச்சாரியார்

**மணலூர் வீரவல்லி ராமானுஜாச்சாரியார்** (பிறப்பு:1866-இறப்பு:1940), வேத வியாசர் சமசுகிருத மொழியில் எழுதிய மகாபாரத காவியத்தை முதன்முதலில் தமிழ் மொழியில் மொழிபெயர்த்தவர். இவரது தமிழ் மொழிபெயர்ப்பு மகாபாரதத்தை **கும்பகோணம் பதிப்பு** என்று அழைப்பர்.  
கும்பகோணம் அருகில் மணலூர் கிராமத்தில் 1866ல் பிறந்த இராமானுஜரின் சிறு வயதில் தந்தையை இழந்ததால்; தாயாரால் வளர்க்கப்பட்டார். தனது தாய் மாமன் வீரராகவாச்சாரியாரிடம் தமிழ் மற்றும் சமசுகிருதம், இலக்கணம் மற்றும் வியாகரண சூத்திரங்களைக் கற்றார். மேலும் மெட்ரிக்குலேசன் படிப்பு முடித்த இராமானுஜர் சமசுகிருதத்தில் உயர்கல்வி கற்க காசி சென்றார். காசியில் உள்ள குமாரசாமி மடத்தில் (திருப்பனந்தாள் ஆதீனத்துடன் இணைக்கப்பட்டது) தங்கி படிப்பைத் தொடர்ந்தார். இராமானுஜர் பிரம்ம சூத்திரத்தின் சமசுகிருத விளக்க உரையான ஸ்ரீ பாஷ்யத்தை காசியில் எம். வீ. இராமானுஜாச்சாரியர் ஆங்கிலத்தில் மொழி பெயர்த்தார்.  
பின்னர் திருவாவடுதுறை ஆதீனத்தின் இளைய தம்பிரான் அம்பலவாண தேசிகரிடம் தமிழில் உயர் கல்வி கற்றார். அவ்வமயம் இராமானுஜருக்கு உ. வே. சாமிநாதய்யரின் நட்பு கிட்டியது.  
கும்பகோணம் அரசுக் கல்லூரியில் தமிழ் விரிவுரையாளராக இருந்த உ. வே. சாமிநாதய்யரின் பரிந்துரையின் பேரில், இராமானுஜர் கும்பகோணம் உயர்நிலைப் பள்ளியில் 1893-1911 ஆண்டுகளில் சமசுகிருத பண்டிதராக பணிபுரிந்தார். 1911ல் கும்பகோணம் அரசுக் கல்லூரியில் விரிவுரையாளராக பணியில் சேர்ந்தார். 1905 முதல் வேத வியாசர் சமசுகிருத மொழியில் எழுதிய மகாபாரத காவியத்தை முதன்முதலில் தமிழ் மொழியில் மொழிபெயர்க்கத் தொடங்கினார். மகாபாரத மொழிபெயர்ப்புப் பணியை முடித்தார்.  
இராமானுஜாச்சாரியார் சென்னைப் பல்கலைக்கழகக் கல்விக் குழுவில் ஏறத்தாழ 21 ஆண்டுகள் உறுப்பினராகப் பணியாற்றினார்.
# அமர் சிங் சாகல்

**அமர் சிங் சாகல்** (*Amar Singh Sahgal*) (பிலாஸ்பூரில், பிப்ரவரி, 1903 இல் பிறந்தார்) இந்தியாவின் மத்தியப் பிரதேச மாநிலத்தில் உள்ள பிலாஸ்பூரில் (மக்களவைத் தொகுதி) முதல் மக்களவை உறுப்பினராக இருந்தார். பிலாஸ்பூரிலிருந்து 4வது மக்களவைக்கு உறுப்பினராகத் தேர்ந்தெடுக்கப்பட்டார்.  
அவர் 2வது மற்றும் 3வது மக்களவைக்கு ஜாஞ்ச்கீர் (மக்களவைத் தொகுதி) யிலிருந்து தேர்ந்தெடுக்கப்பட்டார்.
# இந்தியாவிலுள்ள உயரமான சிலைகளின் பட்டியல்

இந்தியாவில் 100 அடிக்கு உயரமான இந்து சமயம், பௌத்த சமயம் மற்றும் சமண சமயச் சிலைகளின் பட்டியல் பின்வருமாறு:  
| சிலைக்கான பெயர் | யாரின் சிலை | இருப்பிடம் | மாநிலம் | உயரம் | குறிப்பு | படம் | நிறுவிய ஆண்டு |
| --- | --- | --- | --- | --- | --- | --- | --- |
| **ஒற்றுமைக்கான சிலை** | வல்லபாய் பட்டேல் | கெவாடியா, நர்மதா மாவட்டம் | குஜராத் | உலகின் மிக உயரமான சிலை | 2018 |  |  |
| நம்பிக்கைக்கான சிலை | சிவபெருமான் | நாத்வாரா | இராஜஸ்தான் | அமர்ந்த நிலையில் சிவபெருமான் சிலை | 2022 |  |  |
| **சமத்துவச் சிலை** | இராமானுசர் | ஐதராபாத் | தெலங்காணா | இந்தியாவின் இரண்டாவது உயரமான சிலை | 2022 |  |  |
| உசேன் சாகர் அம்பேத்கர் சிலை | அம்பேத்கர் | உசேன் சாகர் , ஐதராபாத் | தெலங்காணா | அம்பேத்கரின் இரண்டாவது உயரமான சிலை | 2023 |  |  |
| பஞ்சமுக அனுமன் சிலை | அனுமன் | குனிகல், தும்கூர் மாவட்டம் | கர்நாடகா | 49 | 161 | உலகின் உயரமான பஞ்சமுக அனுமன் சிலை | 2022 |
| முத்துமலை முருகன் கோயில், ஏத்தாப்பூர் | முருகன் | புத்திரகவுண்டன்பாளையம், சேலம் மாவட்டம் | தமிழ்நாடு | உலகின் உயரமான முருகன் சிலை | 2022 |  |  |
| வைஷ்ணவ தேவி சிலை | வைஷ்ணோ தேவி | பிருந்தாவனம் | உத்தரப் பிரதேசம் | 2010 |  |  |  |
| வீர அனுமார் சிலை | அனுமன், விஜயவாடா | ஆந்திரப் பிரதேசம் | உலகின் இரண்டாவது உயரமான அனுமன் சிலை | 2003 |  |  |  |
| திருவள்ளுவர் சிலை | திருவள்ளுவர், கன்னியாகுமரி | கன்னியாகுமரி மாவட்டம் | தமிழ்நாடு | (133 அடி) | . | 2000 |  |
| புத்தர் பூங்கா | கௌதம புத்தர் | ரவாங்கலா, | தெற்கு சிக்கிம் மாவட்டம், சிக்கிம் ]] | 2013 |  |  |  |
| தியான புத்தர் சிலை | கௌதம புத்தர் | அமராவதி, குண்டூர் மாவட்டம் | ஆந்திரப் பிரதேசம் | 2015 |  |  |  |
| பத்மசாம்பவர் சிலை | பத்மசாம்பவர் ரேவல்சர் | இமாச்சலப் பிரதேசம் | உலகின் உயரமான போலோ விளையாட்டு வீரர் சிலை | 2023 |  |  |  |
| முருதீசுவரர் சிவன் சிலை | வடக்கு கன்னட மாவட்டம்]] | கர்நாடகா | இந்தியாவில் இரண்டாவது உயரமான சிவன் சிலை | 2006 |  |  |  |
| சாய் பாபா சிலை | சீரடி சாயி பாபா | காக்கிநாடா | ஆந்திரப் பிரதேசம் | 35.5 | 116 | உலகின் உயரமான சீரடி சாய் பாபா சிலை | 2015 |
| ஆதியோகி சிவன் சிலை | சிவபெருமான் | ஈஷா அறக்கட்டளை கோயம்புத்தூர் | தமிழ்நாடு | 34.2 | 112 | உலகின் உயரமான சிவபெருமானின் மார்பளவு சிலையானது முழுவதும் 500 டன் எஃகு இரும்பால் செய்யப்பட்டது. | 24 பிப்ரவரி 2017 |
| தாமஞ்ஜோடி அனுமன் சிலை | அனுமன் | தாமஞ்சோடி, கோராபுட் | ஒடிசா | 33.1 | 108'9" | உலகின் உயரமான அனுமன் சிலை, நல்கோ நகரியம் | 3 மார்ச் 2017 |
| பசவேஸ்வரா சிலை | பசவர் | பசவகல்யாண் | கர்நாடகா | 33 | 108 | 2014 |  |
| செழிப்பிற்கான சிலை | கெம்பெ கவுடா | தேவனஹள்ளி, பெங்களூர் | கர்நாடகா | 33 | 108 | 2022 |  |
| அகிம்சைக்கான சிலை | ரிசபதேவர் | மங்கி-துங்கி, நாசிக் மாவட்டம் | மகாராஷ்டிரா | உலகின் உயரமான சமணர் சிலை | 2016 |  |  |
| ரிசபதேவர் சிலை | ரிசபதேவர் | பாலிதானா | குஜராத் | 33 | 108 | 2016 |  |
| நந்துரா அனுமன் சிலை | அனுமன் | நந்துரா, புல்டாணா மாவட்டம் | மகாராஷ்டிரம் |  |  |  |  |
| மங்கள மகாதேவர் சிலை | சிவன் | அரியானா | 2012 |  |  |  |  |
| சிவன் சிலை | சிவன் | ஹரனின் படித்துறை, அரித்துவார் | உத்தராகண்டம் | 2012 | } |  |  |
# முதுகுப்புற உடற் குழி

: முதுகுப்புற உடற் குழி இடதுபுறம் உள்ளது.]]  
**முதுகுப்புற உடற் குழி** (*Dorsal body cavity*) மனித உடலின் பின்புறம் முதுகெலும்பின் மேற்பரப்பில் அமைந்துள்ளது. இது மூளையை உள்ளடக்கிய மண்டையோட்டுக் குழி மற்றும் முதுகெலும்பை உள்ளடக்கிய தண்டுவடக் குழி என்றும் இரண்டாகப் பிரிக்கப்பட்டுள்ளது. மூளையும் தண்டுவடமும் சேர்ந்து மத்திய நரம்பு மண்டலத்தை உருவாக்குகின்றன. இந்த இரண்டு குழிகளும் ஒன்றுடன் ஒன்று தொடர்ந்து தொடர்ச்சியானவையாகக் காணப்படுகின்றன. முதுகுப்புற உடற் குழிக்கான உறையும் பாதுகாப்பு சவ்வுகளும் மூளை உறைகள் எனப்படுகின்றன.  
முதுகுப்புற உடற் குழி வயிற்றுப் பகுதி உடற்குழியுடன் சேர்த்து இரண்டு முக்கிய உடற்குழிகளில் ஒன்றாக உள்ளது.
# 2024 ஐக்கிய அமெரிக்கக் குடியரசுத் தலைவர் தேர்தல்

| states_carried2 = 19 + DC +
| popular_vote2 = 69,074,145
| percentage2 = 47.7% இலக்கங்கள் ஒதுக்கப்பட்ட வாக்காளர் குழுக்களைக் குறிக்கிறது.
| title = அரசுத்தலைவர்
| before_election = ஜோ பைடன்
| before_party = சனநாயகக் கட்சி
| posttitle = தெரிவான அரசுத்தலைவர்
| after_election = டோனால்ட் டிரம்ப்
| after_party = குடியரசுக் கட்சி
}}
**2024 ஐக்கிய அமெரிக்கக் குடியரசுத் தலைவர் தேர்தல்** (*2024 United States presidential election*) ஐக்கிய அமெரிக்காவில் 60-ஆவது நான்கு-ஆண்டுகளுக்கு ஒரு முறை நடைபெறும் அரசுத்தலைவர் தேர்தலாகும். இது செவ்வாய்க்கிழமை 2024 நவம்பர் 5 அன்று நடைபெற்றது. 2017 முதல் 2021 வரை 45-ஆவது அரசுத்தலைவராகப் பதவியில் இருந்த குடியரசுக் கட்சி வேட்பாளர் டோனால்ட் டிரம்ப், மக்களாட்சிக் கட்சியின் வேட்பாளரும் நடப்பு துணைக் குடியரசுத் தலைவருமான கமலா ஆரிசைத் தோற்கடித்தார். ஒகையோ மாநில இளநிலை மூதவை உறுப்பினர் சே. டி. வேன்சு, மினசோட்டா மாநில ஆளுநர் டிம் வால்சைத் தோற்கடித்து துணைக் குடியரசுத் தலைவராகத் தேர்ந்தெடுக்கப்பட்டார். இவர்கள் இருவரும் வாக்காளர் குழுக்களின் முறையான தேர்தலுக்குப் பிறகு, 2025 சனவரி 20 அன்று 47-ஆவது அரசுத்தலைவராகவும், 50-ஆவது துணைத் தலைவராகவும் பதவியேற்க உள்ளனர்.
# 2024 ஐக்கிய அமெரிக்கக் குடியரசுத் தலைவர் தேர்தல்

## தகுதிகள்

ஐக்கிய அமெரிக்காவின் குடியுரிமை பெற்று 14 ஆண்டுகள் நிரம்பியவரும் மற்றும் 35 மற்றும் அதற்கும் மேற்பட்ட வயதினர் அதிபர் தேர்தலில் போட்டியிட தகுதி பெற்றவர் ஆவார். இரண்டு முறை அதிபராக பதவி வகித்தவர்கள் இத்தேர்தலில் போட்டியிட முடியாது.
# 2024 ஐக்கிய அமெரிக்கக் குடியரசுத் தலைவர் தேர்தல்

## முக்கிய போட்டியாளர்கள்

### ஜனநாயக கட்சியின் போட்டியாளர்கள்

- இத்தேர்தலில் ஜனநாயகக் கட்சியின் சார்பில் அதிபர் தேர்தல் வேட்பாளர்களாக நடப்பு அதிபர் ஜோ பைடன் இரண்டாம் முறையாக அறிவிக்கப்பட்டுள்ளார். மேலும் டீன் பிலிப்ஸ் மற்றும் மரியான் வில்லியம்சன் உள்ளனர்.  
- பிறகு தன் உடல்நிலை காரணமாக ஜோ பைடன் அதிபர் தேர்தலில் போட்டியிடவில்லை.
- பிறகு ஜோ பைடன் கமலா ஆரிசுவை ஆதரிக்க அவர் ஜனநாயக கட்சியின் அதிகாரப்பூர்வ வேட்பாளராக தேர்ந்தெடுக்கப்பட்டார்.
# 2024 ஐக்கிய அமெரிக்கக் குடியரசுத் தலைவர் தேர்தல்

## முக்கிய போட்டியாளர்கள்

### குடியரசுக் கட்சியின் போட்டியாளர்கள்

- குடியரசுக் கட்சியின் சார்பில் முன்னாள் அதிபர் டோனால்ட் டிரம்ப், விவேக் ராமசாமி மற்றும் நிக்கி ஹேலே ஆகியோர் அதிபர் வேட்பாளர் போட்டியில் உள்ளனர்.
- பிறகு உட்கட்சி தேர்தலில் டோனால்ட் டிரம்ப் குடியரசு கட்சியின் அதிகாரப்பூர்வ வேட்பாளராக அறிவிக்கப்பட்டுள்ளார்.
# 2024 ஐக்கிய அமெரிக்கக் குடியரசுத் தலைவர் தேர்தல்

## பின்னணி

தற்போதைய அமெரிக்க அதிபர் ஜோ பைடன் பதவிக் காலம் சனவரி 2025ல் முடிய உள்ளதல், இத்தேர்தல் 5 நவம்பர் 2024 அன்று நடைபெறுகிறது. அதிபர் தேர்தலில் வெற்றி பெறுபவர் 20 சனவரி 2025 அன்று அமெரிக்க அதிபராக பதவியேற்பார்.
# 2024 ஐக்கிய அமெரிக்கக் குடியரசுத் தலைவர் தேர்தல்

## கருத்துக் கணிப்புகள்

சமீபத்திய கருத்துக் கணிப்பில், 2024 இல் ஜனநாயகக் கட்சியின் வேட்பாளர் ஜோ பைடனை விட டோனால்ட் டிரம்ப் தெளிவான முன்னிலை பெற்றுள்ளார். *ரேஸ் டு தி டபிள்யூஹெச்* கருத்துக் கணிப்பின்படி, ஜோபைடனின் 43.8% வாக்குகளும்; டோனால்ட் டிரம்ப் 45.1% வாக்குகளுடன் முன்னிலை பெற்று அதிகாரத்தைத் தக்கவைக்க வாய்ப்பு இருப்பதாக கூறப்படுகிறது.  
The Economist செய்தி நிறுவனம் வித்தியாசமாக வெளியிடப்பட்ட கருத்துக் கணிப்பின்படி, ஜனநாயகக் கட்சி வேட்பாளர் ஜோ பைடன் வெல்வதற்கு 63% வாய்ப்பு உள்ளது என்றும் அதே சமயம் குடியரசுக் கட்சி வேட்பாளர் டிரம்ப் வெல்வதற்கு 10% வாய்ப்பு மட்டுமே உள்ளது என கணித்துள்ளது.
# 2024 ஐக்கிய அமெரிக்கக் குடியரசுத் தலைவர் தேர்தல்

## முடிவுகள்

தொனால்ட் திரம்பு 30 மாநிலங்களையும் கமலா ஆரிசு 18 மாநிலங்களையும் வென்றனர், இம்மாநிலங்களில் வெற்றி பெற்றால் அம்மாநிலங்களின் மொத்த தேர்வாளர்கள் வாக்கும் வென்ற வேட்பாளருக்கே செல்லும். நெப்ராசுக்கா, மெய்ன் ஆகிய மாநிலங்களில் தேர்வாளர்கள் வாக்கு பெற்ற வாக்குகளின் அடிப்படையில் இருவருக்கும் செல்லும், அவ்வகையில் வாக்குகளை இருவரும் பங்கு போட்டுக்கொண்டனர்.
# 2024 ஐக்கிய அமெரிக்கக் குடியரசுத் தலைவர் தேர்தல்

## தொனால்ட் திரம்பு வென்றவை

தெக்சாசு(40) , அரிசோனா(11) , நவாடா(6), ஊட்டா(6), ஐடகோ(4), மாண்டானா (4), வயோமிங்(3), வட டகோட்டா(3), தென் டகோட்டா(3), கேன்சசு (6), ஒக்லகோமா(7), ஐயோவா (6), மிசௌரி(10), லூசியானா(8), ஆர்க்கென்சாசு(6), +
# முன்னுச்சி

**முன்னுச்சி** (*Bregma*) என்பது மண்டை ஓட்டின் மீதுள்ள உடற்கூறியல் புள்ளியாகும். இதில் மண்டையோட்டு நடுப்பொருத்துவாய் செங்குத்தாக நீள்வகிடு பொருத்துவாய் மூலம் வெட்டப்படுகிறது.
# முன்னுச்சி

## கட்டமைப்பு

மண்டையோட்டு நடுப்பொருத்துவாய் மற்றும் நீள்வகிடு பொருத்துவாய்</a> ஆகியவற்றின் குறுக்குவெட்டில் மண்டையோட்டின் மேல் நடுத்தர பகுதியில் முன்னுச்சி அமைந்துள்ளது. இது நுதல் எலும்பும் இரண்டு சுவரெலும்புகளும் சந்திக்கும் புள்ளியாகும்.
# முன்னுச்சி

## மருத்துவ முக்கியத்துவம்

1. காரைக் கபால என்புக்குறை அல்லது காரைக் கபால எலும்புக்குறை  
பிறப்புக் குறைபாடான காரைக் கபால எலும்புக் குறை பாடு நோய் என்பது முன்புற உச்சந்தலை ஒருபோதும் மூடி முன்னுச்சியை உருவாக்காது என்பதைக் குறிக்கும்.
# முன்னுச்சி

## மருத்துவ முக்கியத்துவம்

### அறுவை சிகிச்சை மைல்கல்

முன்னுச்சி பெரும்பாலும் மூளையின் குறுகிய இட நுண் அறுவை சிகிச்சைக்கான குறிப்பு புள்ளியாகப் பயன்படுத்தப்படுகிறது. மண்டை ஓட்டின் மேற்பரப்பை அப்பட்டமாகத் துடைப்பதன் மூலமும், தையல்களின் சந்திப்புப் புள்ளியை தெளிவுபடுத்துவதற்காக நன்றாகக் கழுவுவதன் மூலமும் இது அடையாளம் காணப்படலாம். முன் உச்சந்தலை தட்டையாகவும், மென்மையாகவும், குறுக்கே 3.5 செ.மீ அளவுக்கும் குறைவாக இருக்க வேண்டும். இது மிகவும் பொதுவான வளர்ச்சியுடன் வலுவாக இணைக்கப்பட்டுள்ளது.
# அகலிபா எகெர்சி

**அகலிபா எகெர்சி**(தாவர வகைப்பாட்டியல்:*Acalypha eggersii*) என்ற தாவரயினம், தாவரக் குடும்பத்தின் கீழ் ஆமணக்குக் குடும்பம் வருகிறது. இது எக்குவடோர் நாட்டின் அகணிய உயிரி ஆகும். இதன் இயற்கை வாழிடம் வெப்பமண்டல, மித வெப்பமண்டல காடுகள் ஆகும். *Acalypha cuneata* என்பது இதன் தற்போதைய பெயர் ஆகும்.
# பிரியா மோகன்

**பிரியா அப்பத்தன்னகள்ளி மோகன்** (*Priya Habbathannahalli Mohan*) இந்தியாவைச் சேர்ந்த ஒரு தடகள வீரராவார். 2003 ஆம் ஆண்டு மார்ச்சு மாதம் 15 ஆம் தேதியன்று இவர் பிறந்தார். 2021 ஆம் ஆண்டில் நடைபெற்ற 400 மீட்டர் மூத்தோர் தேசிய வெற்றியாளர் போட்டியில் பந்தயத் தொலைவை 53.29 வினாடிகளில் கடந்து வென்றார். கென்யாவின் நைரோபியில் 2021 ஆம் ஆண்டில் நடைபெற்ற 20 வயதுக்கு உட்பட்டோருக்கான உலகத் தடகள வெற்றியாளர் போட்டியில் கலப்பு 4×400 மீட்டர் தொடர் ஓட்டத்தில் வெண்கலப் பதக்கம் வென்றார். ஆசிய விளையாட்டுப் போட்டிகள் எட்டாத நிலையில், பிரியா மோகன் பாரிசு ஒலிம்பிக்கு போட்டியை அடுத்த இலக்காக நிர்ணயித்து முயற்சிகள் மேற்கொண்டு வருகிறார்.
# பிரியா மோகன்

## பன்னாட்டு போட்டிகள்

| 2019 | 2019 ஆசிய இளைஞர் தடகள வெற்றியாளர் போட்டி | ஆங்காங் | 2 ஆம் இடம் | கலப்பு தொடரோட்டம் |  |
| --- | --- | --- | --- | --- | --- |
| 2021 | 2021 உலகத் தடகளம் 20 வயதுக்கு உட்பட்டோர் வெற்றியாளர் போட்டி | நைரோபி, கென்யா | 4 ஆவது | 400 மீ | 52.77 |
| 2021 | 2021 உலகத் தடகளம் 20 வயதுக்கு உட்பட்டோர் வெற்றியாளர் போட்டி | நைரோபி, கென்யா | 3 ஆவது | கலப்பு 4 × 400 மீட்டர் தொடரோட்டம் | 3:20.60 |
# திருச்சி சு. சுவாமிநாத ஐயர்

**திருச்சி சுவாமிநாத ஐயர்** (*Tiruchi S. Swaminatha Iyer*)(1 திசம்பர் 1910 - 1998) இதன் பிறகு பல இசை நிகழ்ச்சிகளை வழங்கியுள்ளார். தியாகராஜரின் அரிய படைப்புகளைப் பாடி புகழ் பெற்றார் இவர். இவரது தாத்தா ஒரப்பள்ளி அய்யா பாகவதர், தியாகராஜரின் நேரடி சீடர் ஆவார். கருநாடக இசைப் பாடகராக இருந்ததைத் தவிர, இவர் இசைப் பயிற்றுவிப்பாராக பணிபுரிந்தார். பல சீடர்களுக்கு இசை கற்பித்துள்ளார்.
# திருச்சி சு. சுவாமிநாத ஐயர்

## விருதுகள்

- 1987ல் தமிழ்நாடு இயல் இசை நாடக மன்றம் இவருக்கு கலைமாமணி விருதை வழங்கியது.
- 1993-ல், மத்திய சங்கீத நாடக அகாடமி இவருக்கு கர்நாடக குரலிசை விருதை வழங்கியது.
# கி. சாவித்திரி அம்மாள்

**கி. சாவித்திரி அம்மாள்** (*K. Savitri Ammal*)(19 சூன் 1922 - 8 ஆகத்து 1973) என்பவர் இந்திய கோட்டு வாத்தியம் வீரர் ஆவார். இவர் இசை வேளாளர் சமூகத்தைச் சேர்ந்தவர். இவர் திருவரங்கம் ஐயங்காரிடம் கருநாடக இசைப்பாட்டினைப் பாடக் கற்கத் தொடங்கினார். பின்னர் கம்பங்குடி நாராயண ராவிடம் இசைக்கருவி வாசிக்கும் பயிற்சி பெற்றார். கொன்னக்கோலில் தேர்ச்சிபெற மன்னார்குடி வைத்தியலிங்கம் பிள்ளையிடம் இசையின் தாள அம்சங்களில் தேர்ச்சி பெறச் சிறப்புப் பயிற்சி பெற்றார். இவர் முதல் பெண் கோட்டுவாத்தியம் கலைஞர் ஆவார். 1968ஆம் ஆண்டு தமிழக அரசின் கலைமாமணி விருதைப் பெற்றார்.
# கி. சாவித்திரி அம்மாள்

## விருதுகள்

1968ஆம் ஆண்டு தமிழக அரசின் கலைமாமணி விருது விருதினைப் பெற்றார்.
# சீசியம் செலீனேட்டு

**சீசியம் செலீனேட்டு** (*Caesium selenate*) என்பது Cs<sub>2</sub>SeO<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். செஞ்சாய்சதுரப் படிகத் திட்டத்தில் நிறமற்ற படிகங்களாக சீசியம் செலீனேட்டு உருவாகிறது.
# சீசியம் செலீனேட்டு

## தயாரிப்பு

சீசியம் கார்பனேட்டு சேர்மத்துடன் செலீனிக்கு அமிலக் கரைசல் வினைபுரிந்தால் சீசியம் செலீனேட்டைத் தயாரிக்க முடியும்
: <chem>Cs2CO3 + H2SeO4 -> Cs2SeO4 + H2O + CO2</chem><math>\uparrow</math>
செலீனிக்கு அமிலத்தையும் சீசியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தியும் சீசியம் செலீனேட்டைத் தயாரிக்க முடியும்
# காளிதாஸ் நாக்

**காளிதாஸ் நாக்** ( ; 16 ஜனவரி 1892 - 9 நவம்பர் 1966) ஒரு இந்திய வரலாற்றாசிரியரும் எழுத்தாளரும் மற்றும் நாடாளுமன்ற உறுப்பினரும் ஆவார். இவர் 1952-ஆம் ஆண்டில் மாநிலங்களவைக்கு பரிந்துரைக்கப்பட்டு 1954-ஆம் ஆண்டு வரை பணியாற்றினார்.
# காளிதாஸ் நாக்

## தொடக்க ஆண்டுகள்

காளிதாஸ் பாபு மதிலால் நாக்கிற்கு பிறந்தார். அவர் ராமானந்த சாட்டர்ஜியின் மகள் ஸ்ரீமதி சாந்தா தேவியை மணந்தார். அவர்களுக்கு மூன்று மகள்கள் இருந்தனர்.
# காளிதாஸ் நாக்

## கல்வி மற்றும் தொழில்

இசுக்காட்டிஷ் தேவாலயக் கல்லூரியில் வரலாற்றில் பட்டம் பெற்ற பிறகு, கல்கத்தா பல்கலைக்கழகத்தில் முதுகலைப் பட்டமும், பாரிஸ் பல்கலைக்கழகத்தில் முனைவர் பட்டமும் பெற்றார் . இவர் ஒரு சிறந்த எழுத்தாளர், இவர் ஸ்காட்டிஷ் சர்ச் கல்லூரி மற்றும் கல்கத்தா பல்கலைக்கழகத்தில் வரலாற்றைக் கற்பித்தார், மேலும் பிரான்ஸ் அரசாங்கத்தால் அகாதெமி அதிகாரியாக பரிந்துரைக்கப்பட்டார். 1920களில் இவர் சாந்திநிகேதனில் (கல்கத்தாவின் வடக்கே) தாகூரின் பல்கலைக்கழகத் திட்டத்திற்கு பிரெஞ்சு பங்களிப்பிற்கு தீவிர ஆதரவாளராக இருந்தார். பின்னர் அவர் இந்திய கலாச்சாரம் பற்றிய பல புத்தகங்களைத் தொகுத்தார்.
# அக்ரோபோகன் புல்லாட்டஸ்

***அக்ரோபோகன் புல்லாட்டஸ்***(தாவர வகைப்பாட்டியல்: *Acropogon bullatus*) என்பது மால்வேசியே குடும்பத்தைச் சேர்ந்த ஒரு வகை பூக்கும் தாவரமாகும். இக்குடும்பத்தில், 246 பேரினம் (உயிரியல்)|பேரினங்கள் உள்ளன. அவற்றில் ஒரு பேரினம், அக்ரோபோகோன் (Acropogon) ஆகும். இப்பேரினத்தில், 27 இனங்கள் ஏற்றுக் கொள்ளப்பட்டுள்ளன. அதில் ஒரு இனமே, இந்த தாவரம் ஆகும். இத்தாவரத்தினை கண்டறிந்த தாவரவியல் அறிஞர் : (Pancher & Sebert) Morat ஆவர். இது நியூ கலிடோனியாவின் அகணிய உயிரி|அகணிய தாவரம் ஆகும். மேலும், அந்த வாழிடத்தில் மட்டுமே காணப்படுகிறது.
# கிருத்திகா நெல்சன்

**கிருத்திகா நெல்சன்** (*Krithika Nelson*) என்பவர் இந்தியப் பாடகி, பாடலாசிரியர், பாடலாசிரியர் மற்றும் பின்னணி குரல் கலைஞர் ஆவார்.
# கிருத்திகா நெல்சன்

## இளமை

கிருத்திகா நெல்சன் எழுத்தாளர் சுரேஷ் டி (இரட்டையர் சுபாவின் ) மகள் ஆவார். கல்லூரியில், சன் டிவி ரியாலிட்டி பாடல் போட்டியான *சப்தஸ்வரங்கள்* போட்டியில் கிருத்திகா பங்கேற்று இரண்டாம் இடத்தைப் பிடித்தார்.  
சென்னையிலுள்ள எம். ஓ. பி. வைணவ மகளிர் கல்லூரியில் மின்னணுவியல் ஊடகத்தில் இளங்கலைப் பட்டம் பெற்றார்.
# கிருத்திகா நெல்சன்

## தொழில்

தமிழ் திரையுலகில் கிருத்திகாவின் பணியானது *பாரிஜாதம்* படத்தில் "ஏதோ நடக்குது" பாடலுக்கான பின்னணி பாடலை பாடியதன் மூலம் தொடங்கியது. *கடல்* படத்தில் துளசி நாயருக்கு குரல் கொடுத்தார். *காற்று வெளியிடை* மற்றும் *செக்கச்சிவந்த வானம்* ஆகியவற்றில் அதிதி ராவ் ஹைதரி மற்றும் *பொன்னியின் செல்வன் 1 & 2*-ல் திரிசா ஆகியோருக்காக குரல் கொடுத்தனர்.
# கிருத்திகா நெல்சன்

## திரைப்படவியல்

### பாடலாசிரியர்

| 2021 | நீ / நான் | *சுயாதீன வெளியீடு* |  |
| --- | --- | --- | --- |
| 2021 | பை பை டம் டம் |  |  |
| 2022 | அன்பே |  |  |
| 2022 | சோல் | *பொன்னியின் செல்வன் ஐ* |  |
| 2022 | அனைத்து பாடல்களும் | *நித்தம் ஒரு வானம்* |  |
| 2023 | நீ மட்டும் | *இண்டி அசல் என்று நினைக்கிறேன்* |  |
| 2023 | உருதி | *கோக் ஸ்டுடியோ தமிழ் அசல்* |  |
| 2023 | வா போகலாம் | *சூர்யன்ஷ் பாடியுள்ளார்*
*சுயாதீன வெளியீடு* |  |
| முடிவாகவில்லை | அனைத்து பாடல்களும் | *ஹிட்லர்* | } |
# கிருத்திகா நெல்சன்

## திரைப்படவியல்

### பாடகர்

| 2006 | ஏதோ நடக்குது | *பாரிஜாதம்* | தரன் |
| --- | --- | --- | --- |
| 2009 | ஓரே ஒரு | *1977* | வித்யாசாகர் |
| 2010 | தேன்கூடு | *விழியில் விழுந்தவள்* | பொல்லாக் |
| 2017 | கனா - பெண் | *ஆதித்ய வர்மா* | ராதன் |
| 2021 | ஹே சகோ | *லிஃப்ட்* | பிரிட்டோ மைக்கேல் |
| நீ / நான் | நீ நான் | *சுயாதீன வெளியீடு* |  |
| பை பை டம் டம் | பை பை டம் டம் |  |  |
| சொல்லு மழையே | சொல்லு மழையே |  |  |
| 2022 | அன்பே | அன்பே |  |
| ஒரு வேலை | *நித்தம் ஒரு வானம்* | கோபி சுந்தர் |  |
| பதி நீ பதி நா |  |  |  |
| 2023 | நீ மட்டும் | நீ மட்டும் | *இண்டி அசல் என்று நினைக்கிறேன்* |
| வா | *விஷயங்களின் கதை* | மேட்லி ப்ளூஸ் | *வலைத் தொடர்* |
| வாய்ச்சொல் | வாய்ச்சொல் | *சுயாதீன வெளியீடு* | } |
# கிருத்திகா நெல்சன்

## திரைப்படவியல்

### இசையமைப்பாளர்

| 2021 | நீ / நான் | *சுயாதீன வெளியீடு* |
| --- | --- | --- |
| பை பை டம் டம் |  |  |
| சொல்லு மழையே |  |  |
| அன்பே |  |  |
| 2023 | நீ மட்டும் | *இண்டி அசல் என்று நினைக்கிறேன்* |
| வாய்ச்சொல் | *சுயாதீன வெளியீடு* | } |
# கிருத்திகா நெல்சன்

## திரைப்படவியல்

### குரல் கலைஞராக

| 2011 | *கோ* | பியா பஜ்பை | சரசுவதி | தமிழ் |  |  |
| --- | --- | --- | --- | --- | --- | --- |
| *உருமி* | வித்யா பாலன் | மாக்கம்/பூமிகா | மலையாளம் | தமிழ் மொழியில் |  |  |
| *மங்காத்தா* | ஆண்ட்ரியா ஜெரெமையா | சபிதா பிருத்விராஜ் | தமிழ் |  |  |  |
| 2012 | *பிஸ்னஸ் மேன்* | ஆயிஷா சிவா | ஆயிஷா | தெலுங்கு |  |  |
| *கேமராமேன் கங்கதோ ராம்பாபு* | கேப்ரியேலா பெர்டாண்டே | சுமிதா | தெலுங்கு |  |  |  |
| *சட்டம் ஒரு இருட்டறை* | பியா பாஜ்பாய் | ஜெஸ் | தமிழ் |  |  |  |
| 2013 | *டேவிட்* | ஷீத்தல் மேனன் | சுசானா | தமிழ் |  |  |
| *கடல்* | துளசி நாயர் | பீட்ரைஸ் | தமிழ் |  |  |  |
| *அமீரின் ஆதி-பகவன்* | நீத்து சந்திரா | ராணி சம்பதா/ கரிஷ்மா | தமிழ் | தெலுங்கிலும் |  |  |
| *தில்லு முல்லு* | இஷா தல்வார் | ஜனனி | தமிழ் |  |  |  |
| *அம்பிகாபதி* | சோனம் கபூர் | ஜோயா ஹைதர் | தமிழ் | இந்தியிலிருந்து |  |  |
| *தகராறு* | சாம்னா காசிம் | மீனாட்சி | தமிழ் |  |  |  |
| 2014 | *ஒரு கன்னியும் மூணு களவாணிகளும்* | பிந்து மாதவி | மலர் | தமிழ் |  |  |
| 2015 | *என்னை அறிந்தால்* | திரிசா | கேமானிகா | தமிழ் |  |  |
| *திரிஷா இல்லனா நயன்தாரா* | ஆனந்தி | ரம்யா | தமிழ் |  |  |  |
| *பாஜிராவ் மஸ்தானி* | பிரியங்கா சோப்ரா | காசிபாய் | தமிழ் | இந்தியிலிருந்து |  |  |
| 2016 | *வேலைன்னு வந்துட்டா வெள்ளக்காரன்* | நிக்கி கல்ரானி | அர்ச்சனா | தமிழ் |  |  |
| *எனக்கு இன்னொரு பெயர் இருக்கு* | ஆனந்தி | ஹேமா ஜானி | தமிழ் |  |  |  |
| *அரண்மனை 2* | திரிசா | அனிதா | தமிழ் |  |  |  |
| *நாயகி* | திரிசா | காயத்ரி | தமிழ் | இருமொழித் திரைப்படம் |  |  |
| 2017 | சோலோ | நேகா சர்மா | அக்சரா | தமிழ் | இருமொழித் திரைப்படம் |  |
| *காற்று வெளியிடை* | அதிதி ராவ் கைதாரி | மருத்துவர் லீலா ஆபிரகாம் | தமிழ் |  |  |  |
| *ஸ்பைடர்* | ரகுல் பிரீத் சிங் | சாலினி | தமிழ் | இருமொழித் திரைப்படம் |  |  |
| *ரங்கூன்* | சனா மக்புல் | நடேசா | தெலுங்கு |  |  |  |
| 2018 | *செக்கச்சிவந்த வானம்* | அதிதி ராவ் கைதாரி | பார்வதி | தமிழ் |  |  |
| 2019 | *சிம்பா* | பானு சிறீ மகேரா | மது | தமிழ் |  |  |
| *ஆதித்ய வர்மா* | பானிதா சாந்தனு | மீரா செட்டி | தமிழ் |  |  |  |
| 90 எம்எல் | ஓவியா | ரீட்டா | தமிழ் |  |  |  |
| 2020 | வானம் கொட்டட்டும் | மடோனா செபாஸ்டியன் | ப்ரீத்தா ஜார்ஜ் | தமிழ் |  |  |
| *ஆதம்* | பவித்ரா மாரிமுத்து | சுவேதா | தெலுங்கு | வலைத் தொடர் |  |  |
| 2021 | *நவரசா* | சாய் தம்ஹங்கர் | மல்லி | தமிழ் | வலைத் தொடர் |  |
| 2022 | *வலிமை* | ஹூமா குரேசி | சோபியா | தமிழ் |  |  |
| *கே சின்னமிகா* | அதிதி ராவ் கைதாரி | மவுனா | தமிழ் |  |  |  |
| *பொன்னியின் செல்வன் 1* | திரிஷா | குந்தவை | தமிழ் |  |  |  |
| *நித்தம் ஒரு வானம்* | ரிது வர்மா | சுபத்ரா (எ) சுபா | தமிழ் |  |  |  |
| 2023 | *பொன்னியின் செல்வன் 2* | திரிசா | குந்தவை | தமிழ் |  |  |
| *தி ரோடு* | திரிசா | மீரா | தமிழ் |  |  |  |
| அறிவிக்கப்படவில்லை | *துருவ நட்சத்திரம்* | ரீட்டு வர்மா | அறிவிக்கப்படவில்லை | தமிழ் | நிறைவடைந்தது | } |
# கிருத்திகா நெல்சன்

## திரைப்படவியல்

### உதவி இயக்குநராக

| 2020 | *புத்தம் புது காலை* | சுஹாசினி மணிரத்னம் | பிரிவு: காபி, யாராவது? |
| --- | --- | --- | --- |
| 2022 | *பொன்னியின் செல்வன்: 1* | மணிரத்னம் |  |
| 2023 | *பொன்னியின் செல்வன்: 2* | மணிரத்னம் | } |
# கிருத்திகா நெல்சன்

## விருதுகள்

| 2023 | ஜெ. எப். டபுள்யு. திரைப்பட விருதுகள் - சிறந்த பாடலாசிரியர் | நித்தம் ஒரு வானம் | } |
| --- | --- | --- | --- |
# சகர் அன்சாரி

**சகர் அன்சாரி** (*Sahar Ansari*), TI ( உருது : **سحر انصاری** ) (பிறப்பு: 27 டிசம்பர் 1939, அவுரங்காபாத், மகாராட்டிரா ) உருது மொழி கவிஞர் மற்றும் பாக்கித்தானின் கராச்சியைச் சேர்ந்த மொழியியலாளர் ஆவார். கராச்சி பல்கலைக்கழகத்தில் உருது துறையின் பேராசிரியராகவும் தலைவராகவும் தொடர்ந்து பணியாற்றினார்.  
சகருக்கு 2006 ஆம் ஆண்டு பாக்கித்தான் அரசால் தம்கா-இ-இம்தியாசு என்ற விருது வழங்கப்பட்டது.
# சகர் அன்சாரி

## சர்ச்சை

2018 ஆம் ஆண்டு கராச்சி பல்கலைக்கழகத்தின் சக பெண் பேராசிரியரை பாலியல் ரீதியாக துன்புறுத்தியதாக அன்சாரி குற்றம் சாட்டப்பட்டார். கூறப்படும் துன்புறுத்தல் சம்பவம் இரண்டு ஆண்டுகளுக்கு முன்பு நிகழ்ந்தது. மேலும் அதன் பின்னர் இரண்டு குழுக்களின் விசாரணையில் உள்ளது.
# யூசுப்கான் முகமத்கான் பதான்

**யூசுப்கான் முகமத்கான் பதான்** (*Yusufkhan Mohamadkhan Pathan*) மராட்டிய துறவிகள் பற்றிய அதிகாரி ஆவார். இவர் 1930 ஆம் ஆண்டு மார்ச் மாதம் 1 ஆம் தேதியன்று பிறந்தார். இவர் இந்திய நாட்டின் மகாராட்டிரம் மாநிலத்தின் அவுரங்காபாத்<nowiki/>நகரில் உள்ள மராத்வாடா பல்கலைக்கழகத்தில் துறைகளின் தலைவராக இருந்துள்ளார். 2007 ஆம் ஆண்டில், இலக்கியம் மற்றும் கல்வியில் சிறந்து விளங்குவதற்காக இந்திய அரசிடமிருந்து பத்மசிறீ விருதைப் பெற்றார். ஓகான்லோன் பௌசாகெபஞ்சி பக்கரின் ஆசிரியராக இவரை மேற்கோள் காட்டுகிறார். தேசுபாண்டே இவரை சபாசத் பகரின் ஆசிரியராகக் குறிப்பிடுகிறார்.
# மேடோ யோகா

**மேடோ யோகா** (*Medo Yhokha*) இந்திய நாட்டின் அரசியல்வாதி ஆவார். இவர் தெற்கு அங்கமி-1 சட்டமன்ற தொகுதியில் இருந்து நாகாலாந்து சட்டமன்ற உறுப்பினராகவும், மற்றும் நாகாலாந்து முதலமைச்சரின் ஆலோசகராகவும் பணியாற்றுகிறார்.
# மேடோ யோகா

## தனிப்பட்ட வாழ்க்கை

இவர் 1977 ஆம் ஆண்டு மே மாதம் 16 ஆம் தேதியன்று கோகிமா மாவட்டத்தில் உள்ள கிக்வேமாவில் பிறந்தார். 1966 ஆம் ஆண்டு டெட்சோ கல்லூரியில் பல்கலைக்கழகக் கல்வியையும், சில்லாங்கில் உள்ள செயின்ட் எட்மண்ட் கல்லூரியில் வரலாற்றில் இளங்கலைப் பட்டத்தையும், நார்த் ஈசுடர்ன் கில் பல்கலைக்கழகத்தில் வரலாற்றில் முதுகலைப் பட்டத்தையும் பெற்றார்.
# மேகவதி சுகர்ணோபுத்திரி

இந்தியப் பிரதமர் ஜவகர்லால் நேரு மற்றும் அவரது மகள் இந்திரா காந்தியை வரவேற்கும் காட்சி]]  
**மேகவதி சுகர்ணோபுத்திரி** (*Diah Permata Megawati Setiawati Soekarnoputri*) (பிறப்பு:23 சனவரி 1947), இவர் 23 சூலை 2001 முதல் 20 அக்டோபர் 2004 முடிய இந்தோனேசியாவின் 5வது குடியரசுத் தலைவராகவும், நாட்டின் முதல் பெண் குடியரசுத் தலைவராகவும் இருந்தவர். முன்னர் இவர் இந்தோனேசியாவின் குடியரசுத் தலைவராக 21 அக்டோபர் 1999
முதல் 23 சூலை 2001 முடிய பதவி வகித்தார். இவர் *போராட்டத்திற்கான இந்தோனேசியா ஜனநாயகக் கட்சி*யின் தலைவரும் ஆவார். இவரது தந்தை சுகர்ணோ இந்தோனேசியாவின் முதல் குடியரசுத் தலைவராக 18 ஆகத்து 1945 முதல் 12 மார்ச்சு 1967 வரை பதவி வகித்தார்.
# மேகவதி சுகர்ணோபுத்திரி

## இதனையும் காண்க

- இந்தோனேசியக் குடியரசுத் தலைவர்
- இந்தோனேசியக் குடியரசுத் தலைவர்களின் பட்டியல்